钦定古今图书集成/明伦汇编/官常典/第741卷 > 陈一道〈仆子义〉
## 钦定古今图书集成/明伦汇编/官常典/第741卷 > 陈一道〈仆子义〉

按《太平府志》：“一道，字邦绪，福建晋江人。嘉靖间任芜
湖县丞。在任勤于职业，虽起家刀笔，而礼贤好学，恂
恂如书生。倭寇犯境，承檄南陵防剿，众皆奔窜，一道
鼓勇当锋，以孤悬被害。其仆子义赴援，遂死贼手，士
民感泣。当道奏闻，赠应天府通判，荫子宗尧入监。子
义亦赠应天府经历，立祠县治东祀之。”